b'\n_START_ARTICLE_\nVenturi latakas\n_START_PARAGRAPH_\nVenturi latakas (angl. Venturi flume)\xc2\xa0\xe2\x80\x93 latakas, naudojamas ne\xc5\xa1menis plukdan\xc4\x8di\xc5\xb3 t\xc4\x97kmi\xc5\xb3 debitams matuoti suspaud\xc5\xbeiant t\xc4\x97km\xc4\x99 ir sukeliant vietin\xc4\x99 patvank\xc4\x85.\n_START_SECTION_\nVeikimo principas\n_START_PARAGRAPH_\nVenturi latake vandens t\xc4\x97km\xc4\x97 teka per \xc5\xbeinomos geometrijos latak\xc4\x85 su \xc5\xbeinomu nuolyd\xc5\xbeiu. Yra matuojamas tik vienas parametras\xc2\xa0\xe2\x80\x93 vandens lygis latake prie\xc5\xa1 susiaur\xc4\x97jim\xc4\x85.\xc2\xa0\n_START_SECTION_\nKonstrukcija\n_START_PARAGRAPH_\nVenturi latakai montuojami gel\xc5\xbebetoniniame latake, kuris gali b\xc5\xabti \xc4\xafrengtas lauke ar patalpoje. Latako korpusas pagal poreik\xc4\xaf gaminamas i\xc5\xa1 \xc4\xafvairi\xc5\xb3 med\xc5\xbeiag\xc5\xb3, o da\xc5\xbeniausiai i\xc5\xa1 metalo arba plastiko. Paprastai venturi latakai \xc4\xafrengiami su ultragarsiniu lygio davikliu._NEWLINE_Latakas susideda i\xc5\xa1 keturi\xc5\xb3 pagrindini\xc5\xb3 dali\xc5\xb3: srauto \xc4\xaftek\xc4\x97jimo dalies, susiaur\xc4\x97jimo dalies, s\xc4\x85siaurio (angos) ir i\xc5\xa1\xc4\x97jimo difuzoriaus._NEWLINE_Venturi latako geometriniai matmenys priklauso nuo t\xc4\x97km\xc4\x97s srauto matavimo rib\xc5\xb3. Vandens kiekiui iki 70 m\xc2\xb3/h\xc2\xa0 projektuojami iki 2\xc2\xa0m ilgio latakai, 500 m\xc2\xb3/h\xc2\xa0\xe2\x80\x93 iki 4\xc2\xa0m, iki 4000 m\xc2\xb3/h\xc2\xa0 \xe2\x80\x93 iki 10\xc2\xa0m.'